**บทสรุปผู้บริหารการตรวจราชการ รอบที่ ๒ ปี ๒๕๖๑
คณะ ๒ การพัฒนาระบบบริการสุขภาพ**

**เป้าหมาย**

Service Outcome (Monitor) การพัฒนาระบบบริการสุขภาพ สาขาสุขภาพช่องปาก มี ๒ เรื่อง คือ

1. PLUS 4 ร้อยละอำเภอที่จัดบริการสุขภาพช่องปากใน รพ.สต./ศสม. ที่มีคุณภาพตามเกณฑ์ ภายใต้การสนับสนุนของคณะกรรมการพัฒนาคุณภาพชีวิตอำเภอ หรือ District Health Broad เป้าหมายไม่น้อยกว่าร้อยละ ๖๐
2. PLUS 5 อัตราการใช้บริการสุขภาพช่องปากของประชาชนในพื้นที่ เป้าหมายไม่น้อยกว่าร้อยละ ๓๕

**ผลการดำเนินงาน**

ตัวชี้วัดของการพัฒนาระบบบริการสุขภาพ สาขาสุขภาพช่องปาก จากการตรวจราชการ รอบที่ ๒ ปี ๒๕๖๑ (๑๐ เดือน) ในภาพรวมประเทศยังต่ำกว่าเป้าหมายเล็กน้อยทั้ง ๒ ตัว คือ PLUS 4 มีผลงานเท่ากับร้อยละ ๕๕.๕๘ จากค่าเป้าหมายร้อยละ ๖๐ และ PLUS 5 มีผลงานเท่ากับร้อยละ ๓๒.๕๑ จากค่าเป้าหมายร้อยละ ๓๕ จากแนวโน้มผลการดำเนินการที่ผ่านมาคาดว่าน่าจะผ่านเกณฑ์เป้าหมายทั้ง ๒ ตัวชี้วัด แต่ในตัวชี้วัด PLUS 4 ยังมีบางเขตที่มีผลงานต่ำกว่าค่าเป้าหมายมาก ได้แก่ เขต ๑, ๔ และ ๕

  

| **ปัญหา / ความเสี่ยงต่อการไม่บรรลุเป้าหมาย** | **ข้อเสนอแนะเชิงนโยบาย** |
| --- | --- |
| ๑. ขาดแคลนทันตาภิบาล และผู้ช่วยทันตกรรมในการจัดบริการ - หลายจังหวัดมีทันตาภิบาลจบใหม่แต่ไม่จ้าง เนื่องจากไม่มีงบประมาณ - ทันตาภิบาลใน รพ.สต. มีภาระสูงต้องดูแลทั้ง ในพื้นที่และใน รพ.สต. ลูกข่าย - การหมุนเวียนจัดบริการจาก รพ. เพื่อสนับสนุน รพ.สต. มีความถี่ต่ำ<เดือนละ ๑-๒ ครั้ง | - ควรมีนโยบายให้รับทันตาภิบาล และจ้างผู้ช่วยฯ ในพื้นที่ทีมีสัดส่วนต่อประชากรมากกว่าเกณฑ์ หรือมีปัญหาสุขภาพช่องปากมาก- ทุกจังหวัดสำรวจทันตาภิบาลที่จบใน ๔ ปี และวางแผนการจ้างงาน ร่วมทั้งการจ้างผู้ช่วยทันตกรรมที่ยังขาด |
| ๒. ขาดยูนิตทันตกรรม (เก่าชำรุดอายุ>๑๕ ปี และ หลาย รพ.สต. ไม่มี) | - วางแผนความต้องการครุภัณฑ์ทันตกรรม ที่จำเป็นในแผน Service Plan เขต ๕ ปี |
| ๓. มีข้อมูลสภาพปัญหาสุขภาพช่องปาก ในพื้นที่ไม่ชัดเจน ทำให้โครงการแก้ปัญหาไม่ได้รับการสนับสนุนจากคณะกรรมการ พชอ. | - พัฒนาศักยภาพของทันตบุคลากรในการวิเคราะห์ปัญหาระบุพื้นที่และกลุ่มเสี่ยงจากระบบข้อมูล HDC- ทุกเขตและจังหวัดมีกลไกการบริหารจัดการพัฒนาระบบกำกับและประเมินผลการจัดบริการ และปัญหาสุขภาพช่องปากในพื้นที่ |

**ข้อเสนอตัวชี้วัดการพัฒนาระบบบริการสุขภาพ สาขาสุขภาพช่องปาก ปี ๒๕๖๒**

1. คงจำนวนตัวชี้วัดการพัฒนาระบบบริการสุขภาพ สาขาสุขภาพช่องปาก ๒ ตัว
2. ร้อยละอำเภอที่จัดบริการสุขภาพช่องปากใน รพ.สต./ศสม. ที่มีคุณภาพตามเกณฑ์ ภายใต้การสนับสนุนของคณะกรรมการพัฒนาคุณภาพชีวิตอำเภอ หรือ District Health Broad
	* **คงเป้าหมาย** เท่าปี ๒๕๖๑ คือ ไม่น้อยกว่า ร้อยละ ๖๐
	* เพิ่มความเข้มข้นใน **กลุ่มวัยทำงาน** เพื่อให้มีผลต่อเป้าหมาย ๒๐ ปี เรื่องผู้สูงอายุมีฟันใช้งานไม่น้อยกว่า ๒๔ ซี่
	* กำหนดให้เพิ่มงานบริการทันตกรรมพื้นฐาน ส่วนการเก็บรักษาฟัน
3. อัตราการใช้บริการสุขภาพช่องปากของประชาชนในพื้นที่
	* เพิ่มเป้าหมายเป็นไม่น้อยกว่า ร้อยละ ๔๐
	* เน้นการเข้าถึงบริการส่งเสริมสุขภาพ และป้องกันโรค ให้สอดคล้องกับนโยบายทีมหมอครอบครัว
	* จัดให้มีบริการทันตกรรมเฉพาะทางในโรงพยาบาล F1 M2 M1 S และ A

**มาตรการ พัฒนาระบบบริการสุขภาพช่องปาก ปี๒๕๖๒**

1. กำหนดนโยบายการให้บริการสุขภาพช่องปาก ในกลุ่มวัยทำงาน
2. กำหนดเป้าหมายให้โรงพยาบาล เปิดบริการคลินิกพิเศษนอกเวลาราชการ